《寨儿令·对酒》
明代·王九思

热功名一枕蝶，冷谈笑两头蛇，老先生到个睄破些。枉费喉舌，枉做豪杰，越伶俐越着呆。
绕柴门山色横斜，扫香阶花影重迭。浊醪沉醉也，稚子紧扶者。嗟！再休去风波里弄舟揖。

作者简介：（1468—1551）明陕西鄠县人，字敬夫，号渼陂。弘治九年进士。授检讨，以附刘瑾为吏部郎中。瑾败，降寿州同知，勒致仕。盛年遭摒弃，以重资聘乐工学弹琵琶，善作词曲。有《碧山乐府》、《碧山续稿》、《碧山新稿》等，与康海为曲坛宗匠数十年，作品有愤慨不平之气。另有《渼陂集》。